Сусветная арганізацыя аховы здароўя

Сусветная арганізацыя аховы здароўя (СААЗ, англ.: World Health Organization, WHO) — адна з арганізацый, якая дзейнічае ў рамках ААН. Была cтвораная 7 красавіка 1948. Штаб-кватэра СААЗ знаходзіцца ў Жэневе. Мэта дзейнасці СААЗ — пашырэнне супрацоўніцтва паміж краінамі ў сферы аховы здароўя і барацьбы з эпідэміямі, а таксама ўсталявання норм складу лекаў і якасці прадуктаў. Арганізацыя змагаецца таксама за ўсталяванне медыцынскай бяспекі для кожнага чалавека і змяншэнне смяротнасці немаўлят. Да асноўных поспехаў дзейнасці СААЗ належаць перамогі над эпідэміямі малярыі, чумы, халеры, сухотаў праз масавыя вакцынацыі. СААЗ таксама змагаецца са СНІДам. Зноскі Літаратура Сусве́тная арганіза́цыя ахо́вы здаро́ўя (САЗ) // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 287. — 552 с. — 10 000 экз. — ISBN 985-11-0035-8. — ISBN 985-11-0251-2 (т. 15). Спасылкі На Вікісховішчы ёсць медыяфайлы па тэме Сусветная арганізацыя аховы здароўя